CELEX: 62009CN0446
Language: sk
Date: 2009-11-17 00:00:00
Title: Vec C-446/09: Návrh na začatie prejudiciálneho konania, ktorý podal Rechtbank van eerste aanleg te Antwerpen (Belgicko) 17. novembra 2009 — Koninklijke Philips Electronics NV/Lucheng Meijing Industrial Company Ltd a i.

30.1.2010   
            
            
               SK
            
            
               Úradný vestník Európskej únie
            
            
               C 24/29
            
         Návrh na začatie prejudiciálneho konania, ktorý podal Rechtbank van eerste aanleg te Antwerpen (Belgicko) 17. novembra 2009 — Koninklijke Philips Electronics NV/Lucheng Meijing Industrial Company Ltd a i.
   (Vec C-446/09)
   2010/C 24/54
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Antwerpen
   
      Účastníci konania pred vnútroštátnym súdom
   
   
      Žalobkyňa: Koninklijke Philips Electronics NV
   
      Žalované: Lucheng Meijing Industrial Company Ltd a i.
   
      Prejudiciálna otázka
   
   Je článok 6 ods. 2 písm. b) nariadenia (ES) č. 3295/94 (1) z 22. decembra 1994 (starého colného nariadenia) ustanovením zjednoteného práva Spoločenstva, záväzným pre súd členského štátu, na ktorý sa podľa článku 7 nariadenia obráti majiteľ práva, a znamená toto ustanovenie, že súd pri svojom posudzovaní nesmie zohľadniť, že sa prepravovaný tovar nachádza v režime dočasného uskladnenia/tranzitu, ale musí vychádzať z domnienky, že tovar bol v tomto členskom štáte vyrobený, a následne na základe práva tohto členského štátu musí rozhodnúť, či tento tovar porušuje dotknuté vnútroštátne právo duševného vlastníctva?
   
      (1)  Nariadenie Rady (ES) č. 3295/94 z 22. decembra 1994, ktorým sa ustanovujú opatrenia zakazujúce uvoľnenie falšovaných a pirátskych tovarov do voľného obehu, ich export, reexport alebo uplatňovanie režimu suspenzie pre tieto tovary (Ú. v. ES L 341, s. 8; Mim. vyd. 02/005, s. 318).